阿里基生死只差一線 行25年納比被炒舊路?
2024年04月01日 17:02
東網電視
更多新聞短片
阿里基下台壓力愈來愈大。(Getty Images)
祖雲達斯上場意甲作客0比1不敵拉素後,近9場聯賽只有1勝,直逼25年前,納比執教時期,一度錄得10戰僅1勝嘅劣績,當年納比被炒,如果祖雲達斯再唔反彈,恐怕阿里基好快會步佢後塵。
阿里基曾經協助祖雲達斯捧過5次意甲冠軍,2次歐聯亞軍,5年前離任,直至2021年夏天回巢,但卻無法取得以往成績,特別係今季祖雲達斯冇份踢歐洲賽,可以專心爭奪意甲,但現時已被榜首國際米蘭拋離17分,加上近4場聯賽未嘗1勝,要求祖記換帥嘅聲音愈來愈大。
《CBS Sports》指阿里基應該為球隊嘅表現感到羞恥,祖雲達斯踢到好一支業餘球隊。早前傳出祖記有意邀施丹執教,如果呢位法國名宿答應,相信阿里基冇得留低。
另外,祖雲達斯前鋒摩斯堅恩已經連續19場意甲上陣冇波入,成為意甲進入3分制以來,其中1位最長聯賽入球荒嘅祖記前鋒,另1位係薩拉耶達,預料摩斯堅恩今夏將會被放棄。